7. ΒΑΣΙΛΙΚΟΝ ΔΙΑΤΑΓΜΑ της 10/23 Μαρτ. 1936 (ΦΕΚ Α΄ 139) Περί καταρτισμού εφέδρου προσωπικού έλξεως των Σ.Ε.Κ. δια στρατιωτικάς ανάγκας. Έχοντες υπ’ όψει τας διατάξεις του υπό στοιχ. ΑΡΚΒ΄ της 12 Απρ. 1883 «περί αδικημάτων κατά της ασφαλείας των σιδηροδρόμων» και υπό στοιχ.  Σελ. 96,02 Τεύχος 449-Σελ.42 ΑΡΟΒ΄ της 5 Απρ. 1884 «περί ασφαλείας και αστυνομίας των σιδηροδρόμων» Νόμων, το από 5 Οκτ. 1931 Δ/μα «περί προσόντων και δοκιμασίας των θερμαστών και μηχανοδηγών ατμαμαξών των σιδηροδρόμων και Τροχιοδρόμων», το άρθρ. 5 του από 6-6-1935 Α. Νόμου «περί εθελοντών οπλιτών» και την υπ’ αριθ. 145 ε.ε. γνωμάτευσιν του Συμβουλίου Επικρατείας, προτάσει των Ημετέρων επί της Συγκοινωνίας και Στρατιωτικών Υπουργών απεφασίσαμεν και διατάσσομεν. Άρθρ.1.-Ο αριθμός των ελλειπόντων μηχανοδηγών Σ.Ε.Κ. δια τας εν επιστρατεύσει στρατιωτικάς ανάγκας συμπληρούται δι’ εφέδρων στρατιωτικών μηχανοδηγών καταρτιζομένων εκ των υπηρετούντων παρά τοις Σ.Ε.Κ. θερμαστών. Προς τούτο οι παρά τοις Σ.Ε.Κ. υπηρετούντες θερμασταί μετά την συμπλήρωσιν τριετούς υπηρεσίας θερμαστού, υποχρεούνται να μαθητεύσωσιν ως μηχανοδηγοί επί 30 ημέρας, εξ ων τας 20 ημέρας να οδηγήσωσιν αυτοπροσώπως αμαξοστοιχίαν και υποστώσιν είτα την πρακτικήν δοκιμασίαν, την οριζομένην εν άρθρ. 9 παρ. β και γ του από 5 Οκτ. 1931 Δ/τος «περί των προσόντων και δοκιμασίας των θερμαστών και Μηχανοδηγών των Σιδηροδρόμων και Τροχιοδρόμων». Οι επιτυγχάνοντες εις την ως άνω δοκιμασίαν ονομάζονται έφεδροι στρατιωτικοί μηχανοδηγοί και δύναται να επιτραπή αυτοίς να οδηγώσι εν καιρώ επιστρατεύσεως στρατιωτικήν αμαξοστοιχίαν, κατόπιν ειδικού Δ/τος προκαλουμένου υπό των Υπουργών Στρατιωτικών και Συγκοινωνίας. Τα ονόματα των ως άνω καταρτιζομένων εφέδρων στρατιωτικών μηχανοδηγών καταχωρούνται εις ειδικόν μητρώον τηρούμενον παρά τη Δ/σει Έλξεως της Γενικής Διευθύνσεως Σιδηροδρόμων του Υπουργείου Συγκοινωνίας και παρά τω Γενικώ Επιτελείω Στρατού (Γραφείον IV). Ούτοι όταν έχωσι σειράν όπως υποστώσιν εξετάσεις δια Μηχανοδηγοί των Σ.Ε.Κ. δέον να διέλθωσι τα υπόλοιπα στάδια μαθητείας και εκπαιδεύσεως και να υποστώσι τας προβλεπομένας δοκιμασίας υπό του Δ/τος της 5 Οκτ. 1931, προς απόκτησιν του κεκανονισμένου διπλώματος Μηχανοδηγού και αδείας εξασκήσεως του επαγγέλματος. 21.Β.β.7 Προσωπικό Σιδηροδρόμων- Ο.Σ.Ε.- Σιδηροδρομικών Επιχειρήσεων Άρθρ.2.-Ο αριθμός των ελλειπόντων θερμαστών Σ.Ε.Κ. δια τας εν επιστρατεύσει στρατιωτικάς ανάγκας συμπληρούται δια στρατιωτικών θερμαστών, καταρτιζομένων εξ οπλιτών του Συντάγματος Σιδηροδρόμων κατόπιν ειδικής εκπαιδεύσεως αυτών παρά τοις Σ.Ε.Κ. Οι οπλίται ούτοι δέον να έχωσι τα υπό του άρθρ. 3 του παρόντος καθοριζόμενα προσόντα και δύνανται να προέρχωνται. α)Εκ των κατ’ έτος επιλεγομένων δια το Σύνταγμα Σιδηροδρόμων στρατευσίμων και β)Εξ εθελοντών, ειδικώς προς τούτο κατατασσομένων, συμφώνως τω άρθρ. 5 του από 66-1935 Α. Νόμου επί 18μήνω υποχρεώσει. Αι μεταξύ των δύο κατηγοριών αναλογίαι καθορίζονται εκάστοτε δια διαταγών του Υπουργού των Στρατιωτικών, προτάσει του Αρχηγού του Γενικού Επιτελείου Στρατού. Εκ των προσερχομένων προς εθελουσίαν κατάταξιν, οι λόγω ηλικίας μη εκπληρώσαντες την στρατιωτικήν των υποχρέωσιν, δύνανται να καταταγώσιν ως εθελονταί μετά την συμπλήρωσιν του 18ου έτους της ηλικίας των και προ της 30ής Ιουνίου του έτους καθ’ ο υποχρεούνται να προσέλθωσιν εις το Περιοδεύον Στρατιωτικόν Συμβούλιον. Οι εκπληρώσαντες τας στρατιωτικάς των υποχρεώσεις δέον να έχωσιν ηλικίαν ουχί μεγαλυτέραν των 25 ετών. Πλην των ως άνω τιθεμένων περιορισμών ηλικίας, οι ειρημένοι δέον να κέκτηνται και τα υπό του Νόμου περί Στρατολογίας καθοριζόμενα λοιπά προσόντα. Άρθρ.3.-Η κατάστασις υγείας των υποψηφίων στρατιωτικών θερμαστών θα εξετάζηται από στρατιωτικής και από σιδηροδρομικής απόψεως συμφώνως τοις κεκανονισμένοις παρά τη στρατιωτική υπηρεσία και παρά τοις Σ.Ε.Κ. Εκ των κρινομένων ως υγειών θα προτιμώνται προς κατάταξιν οι έχοντες τα κάτωθι κατά σειράν προσόντα: 1)Οι λαβόντες ειδικήν άδειαν στρατιωτικού θερμαστού έφεδροι οπλίται του Συντάγματος Σιδηροδρόμων συμφώνως προς το από 30-1-29 Π.Δ/μα. 2)Οι πτυχιούχοι μέσης η κατωτέρας τεχνικής Σχολής ή εσωτερικού σχολείου σιδηροδρομικής Επιχειρήσεως. 3)Οι εργασθέντες επί εξάμηνον τουλάχιστον εις εργασίαν θερμαστού εις εργοστάσια ή μηχανοστάσια, οι εφαρμοσταί, οι τορνευταί, οι λεβητοποιοί, οι αντληταί και οι βοηθοί τούτων. Απαραίτητοι γραμματικαί γνώσεις Δ΄ τάξεως Δημοτικού Σχολείου και άνω. 4)Τέλος οι ελλείποντες μέχρι του απαιτουμένου αριθμού θα κατατάσσονται εκ των εχόντων κατάλληλον σωματικήν διάπλασιν και υγείαν δια τα καθήκοντα του θερμαστού και γραμματικάς γνώσεις Δ΄ τάξεως Δημοτικού Σχολείου και άνω. Η βεβαίωσις των αναφερομένων προσόντων και η επιλογή των κατατασσομένων θα γίνεται υπό μικτών Επιτροπών εξ αξιωματικών του Συντάγματος Σιδηροδρόμων και μηχανικών ή υπαλλήλων των Σ.Ε.Κ. συγκροτουμένων δια διαταγών του Υπουργείου Στρατιωτικών (Γενικόν Επιτελείον Στρατού Γραφείον IV). Άρθρ.4.-Οι συμφώνως τοις ανωτέρω κατατασσόμενοι οπλίται, αποσπώνται εις τους Λόχους Εκμεταλλεύσεως προς εκπαίδευσιν παρά τοις Σ.Ε.Κ. εις τα καθήκοντα του θερμαστού μετά την συμπλήρωσιν 4μήνου στρατιωτικής εκπαιδεύσεως παρά τω Συν/τι Σιδηροδρόμων πλην των εθελοντών των εκπληρωσάντων την στρατιωτικήν των υποχρέωσιν, οίτινες αποσπώνται αμέσως μετά την κατάταξίν των. Η παρά τοις Σ.Ε.Κ. εκπαίδευσις των ειρημένων γίνεται συμφώνως προς τας διατάξεις του προσωρινού Κανονισμού Σιδηροδρομικής εκπαιδεύσεως οπλιτών (Κ.Σ.Ε.Ο.) και τας εκάστοτε ειδικάς οδηγίας του Γενικού Επιτελείου Στρατού και των Σ.Ε.Κ. Περιλαμβάνει δε 4μηνον θεωρητικήν και πρακτικήν εκπαίδευσιν και 10μηνον τουλάχιστον υπεύθυνον υπηρεσίαν θερμαστού επί αμαξοστοιχίας. Μετά το πέρας της τετραμήνου ως άνω εκπαιδεύσεως και κατόπιν εξετάσεων ως το άρθρ. 2 του από 30-1-1929 Δ/τος, χορηγείται εις τους επιτυχόντας οπλίτας ειδική άδεια στρατιωτικού θερμαστού, δυνάμει της οποίας επιτρέπεται εις αυτούς να εκτελέσωσι υπεύθυνον υπηρεσίαν θερμαστου επί αμαξοστοιχιών των Σ.Ε.Κ., ως το άρθρ. 3 του αυτού Δ/τος ορίζει. Οι ευδοκίμως εκτελέσαντες την δεκάμηνον υπεύθυνον υπηρεσίαν θερμαστού λαμβάνουσι υπό των Σ.Ε.Κ. δίπλωμα εφέδρου στρατιωτικού θερμαστού κατόπιν ομοφώνου γνωματεύσεως των αρμοδίων υπηρεσιών Σ.Ε.Κ. και Συν/τος Σιδηροδρόμων και εγκρίσεως του Υπουργείου Συγκοινωνίας. Τα ονόματα τούτων καταχωρούνται εις ειδικά μητρώα του Υπουργείου Συγκοινωνίας και του Γενικού Επιτελείου Στρατού (Γραφείον IV). Άρθρ.5.-Οι συμφώνως τω παρόντι καταρτιζόμενοι στρατιωτικοί θερμασταί μετά 4ετίαν και 7ετίαν από της απολύσεώς των ανακαλούνται δια Δ/τος προκαλουμένου υπό των Υπουργών Στρατιωτικών και Συγκοινωνίας εις ενός μηνός υπεύθυνον υπηρεσίαν παρά τοις Σ.Ε.Κ. προς εξάσκησιν και διατήρησιν της ικανότητός των ως θερμαστών. Άρθρ.6.-Ανακατάταξις των συμφώνως τω  παρόντι καταρτιζομένων στρατιωτικών θερμαστών  επιτρέπεται    μόνον    μέχρι    του    αριθμού   πέντε (Μετά την σελ. 96,02) Σελ. 96,03 Τεύχος 449-Σελ.43 Προσωπικό Σιδηροδρόμων- Ο.Σ.Ε.- Σιδηροδρομικών Επιχειρήσεων 21.Β.β.7 συνολικώς επί τω σκοπώ του καταρτισμού αυτών, ως μονίμων στρατιωτικών μηχανοδηγών, δια τας ανάγκας εκπαιδεύσεως του Συν/τος Σιδηροδρόμων. Η εκπαίδευσις αυτών γίνεται παρά τοις Σ.Ε.Κ. συμφώνως προς τας ισχυούσας διατάξεις δια τον καταρτισμόν των μηχανοδηγών Σ.Ε.Κ. 